**NAGRADA ZA NAJBOLJE DIPLOMCE**

**Počela prijava na konkurs za nagradu „*Kruna uspeha”***

Dvoje najboljih diplomiranih studenata Beogradskog univerziteta i ove godine biće nagrađeni „Krunom uspeha", darom porodične firme „Petite Geneve Petrović" koja uz podršku Ambasade Švajcarske federacije i nezavisne stručne komisije 11. godinu zaredom nagrađuje najbolje diplomce.

Za nagradu mogu konkurisati diplomci koji su, bez ponavljanja ijedne godine studija, apsolvirali u školskoj 2015/2016. godini i diplomirali sa prosečnom ocenom višom od 9,00 (osnovne ili master studije) do isteka svog apsolventskog staža, najkasnije do 01.11.2016.

**Konkurs je otvoren od 7.11. do 27.11.2016. godine. Kandidati treba da dostave sledeća dokumenta:**

• Detaljnu biografija

• Fotokopiju diplome i overenu potvrdu fakulteta o završenim studijama

• Fotografiju novijeg datuma

Sve dodatne informacije moguće je pronaći na zvaničnom sajtu [www.krunauspeha.rs](http://www.krunauspeha.rs), putem telefona 011/3674 147 ili mejla [krunauspeha@havas.rs](mailto:krunauspeha@havas.rs) svakog radnog dana od 12 do 16 časova.

Na svečanoj dodeli nagrade „Kruna uspeha“ koja će se održati 13. decembra 2016. godine u rektoratu Beogradskog univerziteta, dvoje izabranih kandidata biće nagrađeni časovnicima „Rolex“, koje poklanja porodična firma „Petite Geneve Petrović“.